ประกาศมหาวิทยาลัยเชียงใหม่เรื่องครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยเชียงใหม่พ.ศ. ๒๕๕๒ เพื่ออนุวัตตามมาตรา๖๘ แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑ในส่วนที่เกี่ยวกับครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยเชียงใหม่อาศัยอำนาจตามความในมาตรา๒๕ (๓) แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑และมติที่ประชุมสภามหาวิทยาลัยเชียงใหม่ ในคราวประชุมครั้งที่ ๘/๒๕๕๒ เมื่อวันที่๒๖ กันยายน ๒๕๕๒ จึงออกประกาศไว้ ดังนี้ข้อ ๑ ประกาศนี้เรียกว่า ประกาศมหาวิทยาลัยเชียงใหม่เรื่อง ครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยเชียงใหม่พ.ศ. ๒๕๕๒ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ครุยประจำตำแหน่งของมหาวิทยาลัยเชียงใหม่มี ๓ ประเภท คือ๓.๑ครุยประจำตำแหน่งนายกสภามหาวิทยาลัย ประกอบด้วย(๑)เสื้อคลุม ทำด้วยผ้าหรือแพรสีดำยาวเหนือข้อเท้าประมาณ ๑๕ เซนติเมตร หลังจีบตัวเสื้อผ่าอกตลอด มีแถบผ้าหรือกำมะหยี่สีม่วงกว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้างและโอบรอบคอ มีไหมสีทองเย็บติดสาบทั้งสองด้านตลอดแนวปลายแขนปล่อยกว้าง ยาวระดับข้อมือตอนกลางของแขนเสื้อทั้งสองข้างมีแถบผ้าหรือกำมะหยี่สีม่วง กว้าง ๕ เซนติเมตรขลิบริมด้วยไหมสีทอง จำนวนสี่แถบ ติดเรียงกัน แต่ละแถบห่างกัน ๕ เซนติเมตร(๒)ผ้าคล้องคอ ด้านนอกทำด้วยผ้าหรือแพรสีดำ ด้านในทำด้วยแพรสีทองมีแถบกำมะหยี่สีม่วงทาบรอบคอ ปลายนอกของผ้าคล้องคอขลิบด้วยแพรสีทอง กว้าง ๑.๕เซนติเมตร(๓)เข็มตรามหาวิทยาลัย ทำด้วยโลหะสีทองตามแบบที่สภามหาวิทยาลัยกำหนดติดบนผ้าคล้องคอด้านหน้าใกล้หัวไหล่ทั้งสองด้าน(๔)สังวาล คล้องระหว่างเข็มตรามหาวิทยาลัยที่ติดบนผ้าคล้องคอ(๕)หมวกแผ่นสี่เหลี่ยมจัตุรัส ยาวด้านละ ๒๔ เซนติเมตร ทำด้วยผ้าสีดำมีพู่ทำด้วยไหมสีทองยาว ๒๒ เซนติเมตร๓.๒ครุยประจำตำแหน่งกรรมการสภามหาวิทยาลัยเช่นเดียวกับครุยประจำตำแหน่งนายกสภามหาวิทยาลัยแต่ไม่มีเข็มตรามหาวิทยาลัยและไม่มีสังวาล๓.๓ครุยประจำตำแหน่งรองอธิการบดี ผู้ช่วยอธิการบดีหัวหน้าส่วนงานวิชาการและส่วนงานอื่นและครุยประจำตำแหน่งคณาจารย์ประจำของมหาวิทยาลัยเช่นเดียวกับครุยประจำตำแหน่งกรรมการสภามหาวิทยาลัยเว้นแต่ไม่มีแถบกลางแขนเสื้อทั้งสองข้างข้อ ๔ ครุยวิทยฐานะของมหาวิทยาลัยเชียงใหม่ มี ๓ชั้น คือ๔.๑ครุยดุษฎีบัณฑิต ประกอบด้วย(๑)เสื้อคลุม ทำด้วยผ้าหรือแพรสีดำยาวเหนือข้อเท้าประมาณ ๑๕ เซนติเมตร หลังจีบตัวเสื้อผ่าอกตลอด มีแถบกำมะหยี่สีดำกว้าง ๑๐ เซนติเมตรเย็บติดเป็นสาบตลอดด้านหน้าทั้งสองข้างและโอบรอบคอ แขนเสื้อกว้างยาวตกข้อมือปลายแขนรวบติดข้อมือ ตอนกลางของแขนเสื้อทั้งสองข้างมีแถบผ้าหรือกำมะหยี่สีดำ กว้าง๕ เซนติเมตร จำนวนสามแถบติดเรียงกัน แต่ละแถบห่างกัน ๕ เซนติเมตร(๒)ผ้าคล้องคอ ด้านนอกทำด้วยผ้าหรือแพรสีดำ ด้านในทำด้วยผ้าหรือแพรสีม่วงมีแถบกำมะหยี่สีประจำคณะ กว้าง ๘ เซนติเมตร ทาบรอบคอ ปลายนอกของผ้าคล้องคอขลิบด้วยผ้าหรือแพรสีม่วงกว้าง ๑ เซนติเมตร(๓)หมวกแผ่นสี่เหลี่ยมจัตุรัส ยาวด้านละ ๒๔ เซนติเมตร ทำด้วยผ้าหรือแพรสีดำมีพู่ทำด้วยดิ้นทองยาว ๒๒ เซนติเมตร๔.๒ครุยมหาบัณฑิต เช่นเดียวกับครุยดุษฎีบัณฑิตแต่แถบกำมะหยี่สีดำที่เย็บติดเป็นสาบตลอดด้านหน้าทั้งสองข้างและโอบรอบคอ กว้าง ๘เซนติเมตร ตอนกลางของแขนเสื้อทั้งสองข้างมีแถบผ้าหรือกำมะหยี่สีดำ กว้าง ๕เซนติเมตร จำนวนสองแถบติดเรียงกัน ห่างกัน ๕ เซนติเมตร หมวกมีพู่ทำด้วยไหมสีดำยาว๒๒ เซนติเมตร๔.๓ครุยบัณฑิต เช่นเดียวกับครุยมหาบัณฑิต แต่แถบกำมะหยี่สีดำที่เย็บติดเป็นสาบตลอดด้านหน้าทั้งสองข้างและโอบรอบคอกว้าง ๖ เซนติเมตร ปลายแขนปล่อยกว้างยาวระดับข้อมือครุยแพทยศาสตรบัณฑิตครุยทันตแพทยศาสตรบัณฑิต ครุยเภสัชศาสตรบัณฑิต (หลักสูตร ๖ ปี)และครุยสัตวแพทยศาสตรบัณฑิต เช่นเดียวกับครุยบัณฑิต แต่แถบกำมะหยี่สีดำที่เย็บติดเป็นสาบตลอดด้านหน้าทั้งสองข้างและโอบรอบคอกว้าง ๘ เซนติเมตร แขนเสื้อกว้าง ปลายแขนเป็นถุงมีช่องสอดแขนออกที่ด้านบนตรงข้อมือไม่มีแถบกลางแขนเสื้อข้อ ๕ สีประจำคณะ มีดังนี้(๑) คณะการสื่อสารมวลชน สีเทาเงิน(๒) คณะเกษตรศาสตร์ สีเหลืองข้าวโพด(๓) คณะทันตแพทยศาสตร์ สีม่วงแก่(๔) คณะเทคนิคการแพทย์ สีน้ำเงิน(๕) คณะนิติศาสตร์ สีม่วง(๖) คณะบริหารธุรกิจ สีเทาอมฟ้า(๗) คณะพยาบาลศาสตร์ สีแสด(๘) คณะแพทยศาสตร์ สีเขียวแก่(๙) คณะเภสัชศาสตร์ สีเขียวมะกอก(๑๐) คณะมนุษยศาสตร์ สีขาว(๑๑) คณะวิจิตรศิลป์ สีแดงชาด(๑๒) คณะรัฐศาสตร์และรัฐประศาสนศาสตร์ สีกรมท่า(๑๓) คณะวิทยาศาสตร์ สีเหลือง(๑๔) คณะวิศวกรรมศาสตร์ สีเลือดหมู(๑๕) คณะศึกษาศาสตร์ สีฟ้าอ่อน(๑๖) คณะเศรษฐศาสตร์ สีบานเย็นแก่(๑๗) คณะสถาปัตยกรรมศาสตร์ สีเหลืองทราย(๑๘) คณะสังคมศาสตร์ สีฟ้าแก่(๑๙) คณะสัตวแพทยศาสตร์ สีฟ้าหม่น(๑๙/๑)[๒] คณะสาธารณสุขศาสตร์ สีเขียวตองอ่อน(๒๐) คณะอุตสาหกรรมเกษตร สีทอง(๒๑) วิทยาลัยศิลปะ สื่อ และเทคโนโลยี สีรำข้าว(๒๒) บัณฑิตวิทยาลัย สีบานเย็นข้อ ๖ เข็มวิทยฐานะของมหาวิทยาลัยเชียงใหม่มีลักษณะเป็นรูปสี่เหลี่ยมผืนผ้า ปลายด้านล่างมน ทำด้วยโลหะ พื้นลงยาสีม่วงขอบโดยรอบเป็นสีทอง มีตรามหาวิทยาลัยอยู่ตรงกลาง สำหรับชาย ขนาด ๑.๕ x๓ เซนติเมตร สำหรับหญิง ขนาด ๑.๕ x ๒.๕ เซนติเมตรข้อ ๗ให้มหาวิทยาลัยเชียงใหม่จัดทำครุยประจำตำแหน่ง ครุยวิทยฐานะเข็มตรามหาวิทยาลัย และเข็มวิทยฐานะ ตามประกาศนี้ขึ้นไว้เป็นตัวอย่างข้อ ๘ ให้อธิการบดีรักษาการตามประกาศนี้ประกาศณ วันที่ ๑ ตุลาคม พ.ศ. ๒๕๕๒เกษม วัฒนชัยนายกสภามหาวิทยาลัยเชียงใหม่ ประกาศมหาวิทยาลัยเชียงใหม่เรื่อง ครุยประจำตำแหน่งครุยวิทยฐานะ และเข็มวิทยฐานะ ของมหาวิทยาลัยเชียงใหม่(ฉบับที่ ๒) พ.ศ. ๒๕๖๐[๓]ข้อ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๒๐ กุมภาพันธ์๒๕๖๑พจนา/ตรวจ๒๕ กุมภาพันธ์๒๕๖๑[๑]ราชกิจจานุเบกษา เล่ม ๑๒๖/ตอนพิเศษ ๑๖๔ ง/หน้า ๖๗/๑๑ พฤศจิกายน ๒๕๕๒[๒] ข้อ ๕ (๑๙/๑) เพิ่มโดยประกาศมหาวิทยาลัยเชียงใหม่ เรื่องครุยประจำตำแหน่งครุยวิทยฐานะ และเข็มวิทยฐานะของมหาวิทยาลัยเชียงใหม่ (ฉบับที่ ๒)พ.ศ. ๒๕๖๐[๓]ราชกิจจานุเบกษา เล่ม ๑๓๕/ตอนพิเศษ ๑ ง/หน้า ๒๖/๓ มกราคม๒๕๖๑